Tíðindaskriv Sunnudagin 26. juni er talvudagur fyri Føroysku Sjómansmissiónina í kirkjunum. Alt arbeiðið hjá Sjómansmissiónini verður fíggjað við gávum. Talvudagurin er tí ein góður fíggjarligur stuðul til stóra virksemið. Byrjanin hjá Sjómansmissiónini var í 1918, og hevur hon enn ein virknan leiklut millum sjófólkið. Sjómansmissiónin hevur ein trúboðara í fulltíðarstarvi. Trúboðarin vitjar millum 300 og 400 skip og bátar árliga, umframt útlendsk skip í Føroyum. Hann vitjar eisini árliga í Íslandi og í Grønlandi. 40 sjómanskvinnuringar við um 400 kvinnum eru knýttir at Sjómansmissiónini. Teir stuðla fíggjarliga, við forbøn og geva umleið 1200 jólapakkar, sum árliga verða latnir sjófólkinum. Sjómansmissiónin letur føroyskum skipum bókakassa við sangbókum, bíbliu, lestrabók og andaktsbók. Harafturat fáa tey dvd-filmar við kristiligum sangum og andaktum. Sjómansmissiónin roynir eisini at stimbra sjófólki at hava møtir og andaktir umborð og at vera tjaldmakarar (verka-trúboðarar), har tey starvast. Sjómansmissiónin hevur eitt staðbundið arbeiði uttanfyri Føroyar. Tað er sjómansheimið Ørkin í Reykjavík, sum hátíðarhelt síni 25 ár 2. juni í ár. Í fjør fór Sjómansmissiónin eisini á Facebook, so at føroysk sjófólk og onnur um allan heimin kunna njóta gott av virkseminum. Stóra tøkk fyri allan stuðul til Føroysku Sjómansmissiónina! TEENSTREET 2016 VERÐUR Í OLDENBURG Í TÝSKLANDI FRÁ 28. JULI–3. AUGUST. Tilmelding, ávíkavist sum leguluttakari 13-17 ár, toymisleiðari 21 + ár ella hjálparfólk 18 + ár og upplýsingar um kunningardagin, sum VARÐ 11. juni 2016; og um hvussu tað verður ferðast; um trygdina á Teenstreet 2016 o. a. sæst á heimasíðuni: OM. FO–TEENSTREET manglar starvsfólk m. a. fýra kvinnuligar leiðara, ein fotograf og eitt eyka mediafólk, sum hevur skil á heimasíðu og redigering. Pláss er enn í seinna flogfarinum til OLDENBURG. Møguleiki er eisini at stuðla, t. d. um onkur ikki hevur fíggjarliga rúmd at fara. Um hetta og annað ber til at seta seg í samband við Elisabeth Christiansen, tlf. 224010. Mikukvøldið 22. juni verður hjúnakvøld í Kelduni. Tað eru hjúnini Tina og Max Jalk, ið koma at undirvísa. Tey eru úr Danmark, men búðu í Føroyum fyri nøkrum árum síðani, har tey vóru partur av Kelduni. Yvirskriftin verður“ TRÚGV–VÓN–KÆRLEIKI–í mótgongd líka so væl sum í viðgongd”. Kvøldið byrjar kl. 19… Fleiri bíbliutímar og sangløtur verða umborð. Við í ferðalagnum verða m. a. M. C.… Les meira Í sambandi við 25 ára haldið fyri Ørkina hevur stýrið havt fund og skipað seg av nýggjum. Árni Jacobsen, sum hevur verið í stýrinum síðstu 15 árini og formaður síðstu mongu árini, er farin frá sum formaður og farin úr stýrinum. Nýggjur formaður er Jonhard Joensen. Hann hevur sitið í stýrinum síðani 2003 og verið… Les meira Tíðindaskriv Anne Babb, aðalskrivari hjá altjóða Bláa Krossi, vitjar komandi dagarnar í Føroyum. Hon talar og greiðir frá altjóða blákrossarbeiðinum á møti á Toftum leygarkvøldið 4. juni kl. 20 og í Havn sunnukvøldið 5. juni kl. 18 Tað er ikki á hvørjum degi, at Blái Krossur hevur tílíka vitjan, sum vit hava næstu dagarnar. Og… Les meira Hósdagin 2. juni verður føroyska sjómansheimið Ørkin í Reykjavík 25 ár. Í tí sambandi verður skipað fyri gudstænastu og móttøku leygardagin 4. juni. Tað var 2. juni í 1991, at heimið varð vígt og tikið alment í nýtslu. Formaðurin í Føroysku Sjómansmissiónini, Jákup Kass, prestur, vígdi Ørkina. Tað var ein long tilgongd, sum tá var… Les meira Ovin Klein Olsen er í Føroyum og vitjar í løtuni. Við hetta høvi luttekur hann á møtum við sangi. Hetta er at lesa á sandportal. fo. Mikukvøldið 1. juni kl. 19: 00, verður sangmøti við Ovin Klein Olsen í Kelduni, í lítla sali. Ovin Klein Olsen hevur givið fleiri nýggjar fløgur út í seinastuni. Tað er í… Les meira Fyrri gesturin er Heðin Arge, Klaksvík, lesandi í Danmark. Tað er í hesum sambandi, Heðin greiðir frá føroyska arbeiðinum í Elias kirkjuni í Keypmannahavn. Sunnudagsskúli er sunnudagar, kl 11 á Oyrasundskollegiinum og møti er sunnudagar kl 16.00 á Kirkegaardsvej 21. Meira kunning sæst á facebook um føroyska arbeiðið í Elias kirkjuni trýst her. Heimasíðan www. eliaskirkjan. dk er óvirkin í løtuni. Ein og hvør er vækomin at seta seg i samband við Heðin Arge, antin á facebook vanga hansara ella (føroyskt) tlf. 265955. Seinni gesturin er Jóhanna Johannesen, sum er organsitur í Christianskirkjuni í Klaksvík. Tað er serliga uppgávurnar, ið eru tengdar at virkinum sum organistur, samtalan snýr seg um. Jóhanna greiðir m. a. frá tiltakinum vøggusangur fyri pinkubørn, sum byrjar aftur í heyst. Eisini um facebook síðuna hjá Christianskirkjuni trýst her, har tiltøk v. m. verða kunngjørd og løgd út á. Tosa verður eisini um Urguskúlan í Christianskirkjuni, har Jóhanna undirvísir, um organist útbúgvingina, kórið í Christianskirkjuni, uttanlandsferðir hjá kórinum, konsertir, Klaksvíkar Hornorkestur o. a. Vertir: Malan K. Olsen og Albin Johannesen–Teknikari: Jógvan Hansen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Dánjal lesur úr Áp. Kap. 13, har Paulus og Barnabas prædika orðið í Antiokia fyri jødum og heidningum, at syndin er fyrigivin í Kristusi. Ørindi 39:“ og frá øllum, sum tit ikki kundu verða rættvísgjørdir frá við Móselóg, verður í Honum hvør tann, sum trýr, rættvísgjørdur”. Annað skriftbrot Jóh. 16. 7-11. Síðani er Poul Færø hugtikin av, hvussu vit vápna okkum við sama sinnalagi, ið er í Kristusi. Poul lesur 1. Pæt. 4, 1-2:“ (v. 1) Táið nú Kristus hevur liðið í holdinum, skulu eisini tit vápna tykkum við sama sinnalagi–tí tann, sum liðið hevur í holdinum, hevur einki at gera við synd longur (v. 2) so tit liva, ta tíð tit hava eftir í holdinum, ikki eftir menniskjalystum, men eftir vilja Guds.” Poul hugleiðir um Jósef sum mynd uppá hetta. Jósef var ongantíð upptikin av tí illa/ónda, mótvegis brøðrum sínum, sum hugsaðu tað illa. Onnur skiftbrot 2. Tim. 2; Róm. 2, 1-4. Vertur: Dánial á Dul Jacobsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Vit hava Sirikit Jacobsen í útvarpsstovuni, lim í nevndini hjá Lindini. Sirikit er ættað úr Leirvík. Hon greiðir frá uppruna og barnaárum, m. a. um gleðina at koma til Zarepta o. a. Sirikit er uppvaksin við sangi, har pápin spældi guitar–og seinni var hon við í barnakóri í heimbygdini og sum tannáringur í Filadelfia kórinum í Gøtu og Elimkórinum. Leiðin gekk síðani til Havnar, har hon tók útbúgving sum sjúkrasystir og har møtir hon manninum. Stutt aftaná uppliva tey sorgina at missa fyrsta barnið, ið er deyðføtt; men í øllum hesum uppliva tey troyst og lívgan frá Gudi og íblástur til sangir og útgávu av fløgu–og hava sum familja í dag trý børn. Hoyr Sirikit greiða frá hesum og øðrum–m. a. um upplivingar av bønarsvørum og týdningin Lindin hevur havt og framvegis hevur fyri hana. Síðani ringja vit til Marjun Jóndis Henriksen, sum býr í Danmark. Jóndis lurtar nógv eftir Lindini. Hon sigur at hon vanliga lurtar á fartelefonini, har hon hevur Appina við føroysku útvarpsstøðum“ faroe-islands-radio-live”. Jóndis sigur at hon stundum eisini lurtar á heimasíðuni hjá Lindini. Vertur: Eydna Háberg. Teknikari Tór Arni Samuelsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Vit hoyra um Trans World Radio ella sum sagt verður í sendingini, marknaðarførir útvarpsstøðin seg nú í størri mun sum TWR, vegna teirri tøkniligu menningini, ið innber at TWR nú arbeiðir við trúboðan/missión á fleiri mótum við ymiskum miðlum, eitt nú á alnótini og á annan hátt. Gestir eru Frank Stephenson og Peter Kolarovsky. Tolkur er Poul Guttesen. Teir eru í Føroyum í nakrar dagar, har teir kunnað um TWR, samstundis sum teir knýta sambond við Føroyar í TWR høpi. Greitt verður frá hvussu TWR virkar í ymiskum londum, um samstarv við aðara støðir, kirkjur og samkomur og um hvussu roynt verður at møta tørvinum í teimum ymisku londunum. TWR hevur brúk fyri ymiskum hjálparfólkum í styttri og longri tíðarskeið. Kunning um hetta og um annað sæst á heimasíðum: twr. org ella twr360. org ella við telduposti at seta seg í samband við TWR: twre @ twr. org Vertur: Tór Arni Samuelsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Umrøðuevni er summarlegur á Zarepta og Nesvík í 2016. Heðin Poulsen og Miriam Rasmussen eru í útvarpsstovuni, vegna Zarepta. Tey greiða frá skránni í 2016 trýst her, um tilmelding til legur trýst her og tilmelding av hjálparfólki trýst her. Síðani er Marjan Nielsen, vegna legurna í Nesvík í útvarpsstovuni. Marjan greiður frá legu skránni í 2016 og um tilmeldingina trýst her. Ein av legunum er í Sørvági og Sports & Games ítróttarlegan fyri 5-7 flokk, verður í Porkeri. Marjan upplýsti at tekning av starvsfólki fer fram við at senda teldupost til hana: marjan @ mission. fo ella á tlf. 230074. Vertur: Tór Arni Samuelsen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Vertirnir Eivinn Bringsberg og Rógvi Joensen, samtala um endurloysingina við trúgv á Kristus Jesus. Hildið verður fram frá seinasta hósdegi, 2/6-2016, har nomið verður við endurloysingina, sum varð opinberað í gamla testaementi og sum er veruleiki í nýggja testamenti. Í byrjanini verður lisið úr Rómb. 8, 32:“ Hann, sum spardi ikki Sín egna Son, men gav Hann fyri okkum øll, hvussu skal Hann kunna annað enn geva okkum alt við Honum!” . Samrøðan heldur fram um hetta, at Gud gav tað besta, sín Son, hvussu kann Hann tá lata vera at geva okkum alt við honum. Síðani verður tosa um trúgv, Heb 11,3:“… Við trúgv fata vit…” og um Jesusar egnu orð í evangelinum:“ Trúgv tín hevur frelst teg”. Dentur verður lagdur á trúgv, sum tað einasta vit kunnu gera, fyri at fáa fyrigeving syndana. Eisini verður offur Káins og Ábels umrøtt og offur Ábrahams (av Ísaki), sum bæði peika fram í móti krossinum, tá Gud gav sín egna Son–tí uttan at blóð verður úthelt, fæst ikki syndafyrigeving. Vertur: Eivinn Bringsberg og Rógvi Joensen–Teknikari: Albin Johannesen og Jógvan Hansen Lurta eftir sendingini her Um tú vilt taka sendingina niður, so høgraklikka slóðina og vel“ Save link as…” ella“ Gem destination som…” Dánjal lesur Luk. 7, 36-50, um tá Jesus var heima hjá Símun Farisearanum og varð salvaður av syndafullu kvinnuni. Dánjal leggur dent á tað sonnu hjarta relatiónina–tað óformella og favnandi–samfelag Jesus hevur við okkum, eins og við kvinnuna, ið vætti, turkaði, kysti og salvaði føtur Jesusar, mótsatt farisearanum–tað formella… Les meira Vit hava vitjan av Jansy Frederiksberg og Símun Dam. Vit hoyra tveir sangir frá teimum, og hava áhugavert prát við tey um ymist. Eisini hava vit telefon samrøðu við Duarte Dias úr Portugal, ið seinasta árið hevur verið útvekslingsnæmingur í Føroyum. Vit hoyra hann greiða frá tíðini í Føroyum og hvussu hann kom til trúgv… Les meira Fyrri gesturin er Stella Zachariassen, sum er gift og búsett í Føroyum. Stella er ættað úr Sri Lanka. Hon greiðir frá uppruna og uppvøkstri. Hon er uppvaksin í kristnum umhvørvi, har pápin var pastor. Uppvøksturin var merktur av borgarakríggi og greiðir Stella frá upplivingum í tí sambandi. Eisini greiðir Stella frá, hvussu hon møtti manninum… Les meira Fyrst hoyra vit um TEENSTREET 2016. Í sendingini verður tosa við Símun J. Hansen um kunningardagin, sum verður leygardagin 11. juni í Betesda, Klaksvík. Starvsfólk og leiðarar møta kl. 16. Tannáringar og foreldur møta kl. 19. Enda verður við Throne Room: D, ið er ein kvøldseta, við ymiskum á skránni og har øll eru vælkomin. … Tú kanst lurta eftir Lindini við fylgjandi avspælarum. Trýst á navnið fyri at lurta...